Diari Oficial de la Generalitat Valenciana


Sumari del DOGV 3337, del 24-09-1998 (1998/902137)

ACORD de 8 de juny de 1998, de la Comissió Territorial d'Urbanisme d'Alacant, relatiu a la modificació núm. 4 del Pla General de Dénia.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/06/08/(1)/dof/vci/html**

### Dades del document

Número de DOGV
:   3337

Data del DOGV
:   24-09-1998

Secció del DOGV
:   I. DISPOSICIONS GENERALS

Número del document
:   1998/902137


Data del document
:   08-06-1998

Organisme emissor


Tipus de document
:   Acord

Descriptors 

:   * Dénia
    * pla d'urbanisme

ACORD de 8 de juny de 1998, de la Comissió Territorial d'Urbanisme d'Alacant, relatiu a la modificació núm. 4 del Pla General de Dénia. [1998/L6824]  
Vist l'expedient de referència i segons els següents  
Antecedents de fet  
Primer  
L'ajuntament, en sessió plenària celebrada el dia 10 d'abril de 1997 va acordar l'aprovació provisional, després de complir els tràmits d'exposició pública mitjançant anuncis apareguts en el Diari Oficial de la Generalitat Valenciana de 20 de novembre de 1996 i en un diari d'àmplia difusió provincial el 4 de novembre de 1996; es van presentar dues al·legacions, que van ser desestimades. El ple de l'Ajuntament en sessió del dia 5 de juny de 1997 aprova documentació per a rectificar les deficiències indicades en l'informe emés pel Servei de Costes.  
La submodificació núm. 5 va ser aprovada provisionalment per l'ajuntament en sessió plenària celebrada el dia 2 d'octubre de 1997, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana de 22 de juliol de 1997 i en un diari d'àmplia difusió provincial l'1 de juliol de 1997, i no s'han presentat al·legacions.  
Segon  
La documentació està integrada per memòria informativa i justificativa, plans i normativa urbanística.  
Tercer  
L'objecte de la modificació puntual núm. 4 és agrupar deu modificacions que s'han sol·licitat per particulars i assumides per l'ajuntament i es refereixen a eliminació i modificació de vials, la majoria d'elles en l'àmbit del Pla Especial Parc Natural del Montgó i Pla Especial Colina Sant Nicolau en el límit amb l'anterior, a una xicoteta reclassificació de sòl urbanitzable en urbà i a una modificació de la normativa per a evitar la discrepància existent entre el que indica un article i el que es reflecteix en els plans.  
El contingut específic de cadascuna d'elles és el següent:  
4.1 Reordenació de la zona de Les Deveses en l'àrea denominada Tros de la Pataca. Eliminació d'un equipament, requalificant una zona verda dins del domini públic marítim terrestre.  
3.2 Modificar el traçat d'un vial.  
3.3 Reclassificar una porció de sòl no urbanitzable per a completar una porció de sòl urbà.  
3.4 Modificar el traçat d'un vial. L'àmbit assenyalat no es correspon amb el de la modificació.  
3.5 Eliminar un vial públic juntament amb l'ermita de Santa Llúcia incrementant la superfície edificable. Es fa mitjançant conveni.  
3.6 Modificació d'un vial per a donar-li continuïtat amb el Camí Alt de Dénia a Xàbia.  
3.7 Eliminar un viari en l'àrea del P.E. del Montgó incrementant les parcel·les edificables.  
3.8 Rectificar un vial perquè part d'una edificació no quede dins d'aquest  
3.9 Rectificació de vial al costat del barranc per ampliar parcel·la.  
3.10. Modificar l'article 8.14 de l'Ordenança referit a la zona A.1., nucli actual subzona A.1.1., quant a l'altura màxima permesa perquè hi haja concordança amb el que expressen els plans.  
Quart  
La Comissió Territorial d'Urbanisme, en sessió celebrada el dia 2 de març de 1998, va acordar aprovar definitivament les submodificacions 4.3, 4.8 i 4.10, i suspendre l'aprovació definitiva de la 4.1, 4.2, 4.4, 4.5, 4.6, 4.7 i 4.9 fins que foren reparades determinades deficiències que es van comunicar a l'ajuntament.  
Cinquè  
L'ajuntament remet nova documentació, aprovada pel ple en data 11 de maig de 1998, per tal de reparar les observacions efectuades per la Comissió Territorial d'Urbanisme.  
Sisè  
Consten en l'expedient els informes sectorials següents:  
Amb data 31 de juliol de 1997, el director general de Costes del Ministeri de Medi Ambient va emetre informe favorable respecte del canvi de qualificació de la parcel·la limítrof al domini públic maritimoterrestre que passa a estar qualificada A-8 "Verd públic esportiu" i es considera afectada totalment per la zona de servitud de protecció però l'ús es considera compatible. Posteriorment, amb data 26 de febrer de 1998 s'emet un aclariment al mencionat informe indicant que la parcel·la en qüestió està inclosa en el delimitació de probable del domini públic maritimoterrestre, per la qual cosa, independentment del caràcter favorable de l'informe, la parcel·la hauria de ser classificada com a sòl no urbanitzable.  
Amb data 18 de desembre de 1997, l'Oficina del Pla de Carreteres de la Conselleria d'Obres Públiques, Urbanisme i Transports emet un informe favorable sense perjudici del que dispose la diputació titular de la CV-730 (antiga AP-1324) ja que les modificacions núm. 1 i 2 alteren entroncaments de carrers a aquesta carretera.  
La Diputació Provincial d'Alacant emet un informe favorable sobre els punts 1 i 2 de la modificació el 9 de març de 1998.  
Consideracions tecnicojurídiques  
Primera  
La tramitació ha estat correcta, conforme al que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).  
Segona  
La documentació està completa, als efectes del compliment del que preceptua l'article 27 de la LRAU.  
Tercera  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística y territorial de la Generalitat, tal i com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. En aquest sentit, i a la vista de la nova documentació aportada per l'ajuntament, es poden considerar reparades les deficiències relatives a les modificacions 4.1, 4.2, 4.4, 4.5 i 4.7, i assenyalar a l'ajuntament la necessitat que per a les successives modificacions que es tramiten es distingesca clarament els equipaments públics dels privats.  
Quant a les submodificacions 4.6 i 4.9, no es consideren reparades ja que no s'aporta informe de la Confederació Hidrogràfica del Xúquer -l'ajuntament ho ha demanat el 28 de maig de 1998-, ni s'han incrementat les dotacions públiques per a mantenir l'estàndard d'aquestes.  
Quarta  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Organs Urbanístics de la Generalitat Valenciana.  
Vists els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda:  
Primer  
Aprovar definitivament la modificació puntual de Pla General de Dénia, relativa a les modificacions 4.1, 4.2, 4.4, 4.5 i 4.7, amb la matisació assenyalada en la consideració tècnica jurídica tercera i publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.  
Segon  
Suspendre l'aprovació definitiva de les modificacions 4.6 i 4.9 fins que s'aporte informe favorable de la Confederació Hidrogràfica del Xúquer.  
Contra aquest acord, que no posa fi a la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Organs Urbanístics de la Generalitat Valenciana, aprovat per Decret 77/96, de 16 d'abril, del Consell.  
Alacant, 15 de juliol de 1998.- El president de la Comissió Territorial d'Urbanisme d'Alacant: Fernando Modrego Caballero.


Còpia Permalink ELI